
A jövő század regénye mint eltérő sci-fi-eljárások és paradigmák ötvözete

Dolgozatomban a Jövő század regénye című szöveg műfaji vizsgálata és korában innovatívnak számító eszmevilágának és narratív technikáinak taglalása kerül előtérbe. A recepciójából kiindulva olyan szempontok kerülnek részletesebb elemzésre, mint az „alaktalanná”, nehezen értelmezhetővé, racionalizálhatóvá váló világkép, a valóságábrázolási szabályok újraértése / áthágása. Kutatásom a műfaj definiálásának problematikájára, új kontextusba való helyezésére tesz kísérletet, a 19. századi sci-fi európai helyzetére és típusaira való tekintettel. A műfaj korabeli magyarországi fogadtatása hogyan rajzolja ki azt a mozgásteret, amiben a Jókai-szöveg megjelent, ehhez képest a korabeli olvasóközönség értelmezési aspektusainak, jelentéseinek perspektíváját veszi figyelembe, azonfelül azt, hogy Jókai hogyan interpretálja, hasznosítja a műfaj meglévő poétikai trendjeit, ezzel egy időben milyen újszerű eljárásokkal teremt egy hibrid szöveget.



